Σοφία Κολοτούρου

Η Σοφία Κολοτούρου γεννήθηκε στην Αθήνα το 1973. Σπούδασε Ιατρική στο Πανεπιστήμιο Κρήτης, ολοκληρώνοντας τις σπουδές της το 1998, και στη συνέχεια ειδικεύτηκε στην Κυτταρολογία το 2003. Το 2022 ολοκλήρωσε το μεταπτυχιακό πρόγραμμα Δημιουργικής Γραφής με κατεύθυνση τη λογοτεχνία στο Πανεπιστήμιο Δυτικής Μακεδονίας. Είναι κωφή και υπήρξε πρόεδρος του συλλόγου Ακουστήριξη – Κίνηση για την προσβασιμότητα κωφών και βαρηκόων ατόμων για πέντε χρόνια (2015–2020). Ασχολείται με τη συγγραφή ποιημάτων και πεζών και είναι ενεργό μέλος της Εταιρείας Ελλήνων Συγγραφέων. Τον Δεκέμβριο του 2017 η ποιητική της συλλογή Τρίτη Γενιά τιμήθηκε με το Κρατικό Βραβείο Ποίησης. Το 2019, έπειτα από μακροχρόνιο αγώνα, πέτυχε μέσα από τον σύλλογο Ακουστήριξη την εισαγωγή υποτίτλων στα τηλεοπτικά προγράμματα και την ευρύτερη διάδοση των υπηρεσιών γραπτής προσβασιμότητας για άτομα με προβλήματα ακοής.

 Παραπομπές